«Arsenal» bir o‘yinda 3ta antirekordini yangiladi

«Arsenal» APLning 32-turida «Kristal Pelas» maydoniga safar qilib, 0:3 hisobidagi mag‘lubiyat bilan qaytdi. Bu natija orqali klubning 3ta antirekordi qayd etildi.
Arsen Venger davrida (u jamoani 1996 yildan buyon boshqarib kelmoqda - tahr.) jamoa ilk marta qatorasiga 4ta safar o‘yinini boy berdi. Bungacha chempionat doirasida «Arsenal» «Chelsi» (1:3), «Liverpul» (1:3) va «Vest Bromvich» (1:3) jamoalariga qarshi safar o‘yinlarida yutqazgandi. Bungacha londonliklar bilan 1992 va 1995 yillarda shunday holat kuzatilgan edi.
Shuningdek, «kanonirlar» Venger boshqaruvida ilk marta «Kristal Pelas»ga yutqazdi, shuningdek, jamoa 1929 yildan buyon qatorasiga 4 safar uchrashuvida 3tadan gol o‘tkazdi.